cyanic-selkie/wikianc huggingface dataset:
მცვივანი იმერული
ბოტანიკური აღწერა
ზრდასრული ფოთოლი საშუალო ზომისაა, მომრგვალო, იშვიათად თითქმის ოვალური ან სამნაკვთიანი. ფოთლის ქვედა მხარე ქეჩისებრადაა შებუსული. ყვავილი ორსქესიანია. მტევანი საშუალო ზომისაა, ცილინდრული, იშვიათად მხრიანი და თხელი. მარცვალი საშუალო ზომისაა, მომრგვალო ან ოვალური ფორმის, მომწვანო. რბილობი წვნიანია, კანი — სქელი, ცვილისებრი ფიფქით დაფარული, ადვილად სცილდება რბილობს.
ეკატერინე დემეტრაშვილი-კანდელაკი
მოღვაწეობა
ეკატერინემ 1930 წელს დაამთავრა სიღნაღის საშუალო სკოლა და მუშაობა დაიწყო სოფელ ბოდბისხევის ოთხწლიან შრომის სკოლაში მასწავლებლად. 1938 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი, გეოგრაფიის სპეციალობით. 1938-1942 წლებში გაიარა ასპირანტურის კურსი, ეკონომიკური გეოგრაფიის სპეციალობით. 1941-1960 წლებში მუშაობდა თბილისის მე-18 საშუალო სკოლაში გეოგრაფიის მასწავლებლად, 1945-1960 წლებში კი გორის სახელმწიფო პედაგოგიურ ინსტიტუტში. 1959-1960 წლებში იყო გეოგრაფიის კათედრის გამგე, 1960 წლიდან მუშაობდა თბილისის სახელმწიფო უნივერსიტეტის ეკონომიკური გეოგრაფიის კათედრაზე. მის სადისერტაციო ნაშრომში მოცემულია ტერიტორიის ეკონომიკური გეოგრაფიის ძირითადი საკითხები და შიდა ტერიტორიული დაყოფა. არის ორმოცდაათამდე სამეცნიერო შრომის ავტორი, რომელთაგან 27 გამოქვეყნებულია. მისი სამეცნიერო მუშაობის სფერო მოიცავს საქართველოს სხვადასხვა მხარის ეკონომიკურ-გეოგრაფიულ დახასიათებას, მათ შორის, სოფლის მურნეობის გეოგრაფია, ტრანსპორტის გეოგრაფია, მოსახლეობის გეოგრაფია, ეკოლოგიის საკითხები და სხვა. ეკატერინემ 1975 წელს მოიპოვა საქართველოს დამსახურებული მასწავლებელის ტიტული, ხოლო 1976 წელს ივანე ჯავახიშვილის სახელობის მედალი.
რესურსები ინტერნეტში
კატეგორია:დაბადებული 23 მარტი კატეგორია:დაბადებული 1914 კატეგორია:გარდაცვლილი 11 ოქტომბერი კატეგორია:დაბადებული 1999 კატეგორია:ქართველი პედაგოგები კატეგორია:ქართველი გეოგრაფები
მცვივანი იმერული
ბოტანიკური აღწერა
ვაზი საშუალო ზრდისა და მცირემოსავლიანია. სრულ სიმწიფეში ოქტომბრის პირველ ნახევარში შედის. სიმწიფეში შესვლისას მარცვლები უჭკნება და სცვივა. მტევნის წონა 100-175 გრამს შორის მერყეობს. ერთ ძირზე 1.5 კილოგრამი ყურძნის მოკრეფა შეიძლება.
იმერული მცვივანი გამოიყენება სუფრის თეთრი, მშრალი ღვინის დასამზადებლად.
ლიტერატურა
კატეგორია:იმერეთის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ლენინის იოანე ღვთისმეტყველის ეკლესია
ლენინის იოანე ღვთისმეტყველის ეკლესია (Церковь Иоанна Богослова) — მართლმადიდებლური ეკლესია ხუტორ ლენინაში, როტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას.
მისამართი: 347024, რუსეთის ფედერაცია, როსტოვის ოლქი, ბელოკალიტვინის რაიონი, ლენინა, ლენინის ქუჩა № 5.
ისტორია
თუ როდის შეწყვიტა სვინარევის იოანე ღვთისმეტყველის სახელობის ეკლესიამ მოქმედება, უცნობია, მხოლოდ საბჭოთა კავშირის სოციალისტური რესპუბლიკების კავშირის დაშლის შემდეგ ხუტორში ადგილობრივმა ხელისუფლებამ მრევლს ღვთისმსახურების აღვლენისათვის გადასცა ძველი შენობა, რომელიც მრევლმა ეკლესიად გადააკეთა. სახარების ავტორის და მოციქულის, იოანე ღვთისმეტყველის სახელობის ეკლესის მრევლი ოფიციალურად დარეგისტრირდა 2002 წლის დეკემბერში.
იოანე ღვთისმეტყველის ეკლესიის წინამძღვარი გახდა დეკანოზი ალექსანდრე პავლეს ძე პაშუტინი.
სქოლიო
კატეგორია:როსტოვის ოლქის ეკლესიები
ოდეთი
ოდეთი — ნასოფლარი ბორჯომის მუნიციპალიტეტში. მდებარეობს გვირგვინას მთის სამხრეთ კალთაზე, მდინარე გუჯარეთისწყლის (მტკვრის მარჯვენა შენაკადი) მარჯვენა მხარეს. ზღვის დონიდან 1640 მეტრი, ბორჯომიდან 37 კილომეტრი.
დემოგრაფია
2014 წლის აღწერის მონაცემებით სოფელში არავინ ცხოვრობს.
სქოლიო
კატეგორია:ბორჯომის მუნიციპალიტეტის ნასოფლარები
Shattered (სიმღერა)
Shattered — ინგლისური როკ-ჯგუფ როლინგ სტოუნზის სიმღერა. იგი სინგლის სახით 1978 წელს გამოიცა. შეტანილია ალბომში Some Girls.
რესურსები ინტერნეტში
კატეგორია:როლინგ სტოუნზის სიმღერები კატეგორია:1978 წლის სიმღერები
მანდაეთი
მანდაეთი — სოფელი ჭიათურის მუნიციპალიტეტში. თემის ცენტრი (სოფლები: მეჩხეთური, პატარა ჩხირაული, ტყემლოვანა, ქბილარი). მდებარეობს ჭიათურის პლატოზე, მდინარე დუმალის ხეობაში. ზღვის დონიდან 760 მეტრი, ჭიათურიდან 22 კილომეტრი. წყაროებში პირველად მოხსენიებულია XVIII საუკუნეში. სოფელში არის საჯარო სკოლა.
დემოგრაფია
2014 წლის აღწერის მონაცემებით სოფელში ცხოვრობს 818 ადამიანი.
სქოლიო
კატეგორია:ჭიათურის მუნიციპალიტეტის სოფლები
აქაია (რომის პროვინცია)
thumb|220px|რომის იმპერიის რუკაზე აქაიის მდებარეობა აქაია — რომის იმპერიის პროვინცია. მდებარეობს თანამედროვე საბერძნეთის ტერიტორიაზე, პელოპონესის ნახევარკუნძულზე. მას ესაზღვრებოდა ეპიროსი და მაკედონია.
რომაელებმა რეგიონის ანექსია ძვ. წ. 146 წელს მოახდინეს.
ლიტერატურა
კატეგორია:რომის პროვინციები
Lasioglossum tripunctatum
Lasioglossum tripunctatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1929 წელს.
სქოლიო
tripunctatum
გეგუთი
გეგუთი — სოფელი საქართველოში, იმერეთის მხარის წყალტუბოს მუნიციპალიტეტში, მდებარეობს იმერეთის დაბლობზე, მდინარე რიონის მარჯვენა ნაპირას. ზღვის დონიდან 85 მეტრი, წყალტუბოდან 17 კილომეტრი. სოფელში მოიპოვება თიხა.
დემოგრაფია
2014 წლის აღწერის მონაცემებით სოფელში ცხოვრობს 5049 ადამიანი.
სქოლიო
კატეგორია:წყალტუბოს მუნიციპალიტეტის სოფლები
იბირაპიტანგა
რესურსები ინტერნეტში
კატეგორია:ბაიას შტატის მუნიციპალიტეტები
აბრამიშვილი
საკუთარი სახელი აბრამიშვილი შეიძლება აღნიშნავდეს ერთ-ერთ შემდეგ პიროვნებათაგანს:
* კატეგორია:ქართული გვარები
აბდურაჰმან ფატალიბეილი
აბდურაჰმან ფატალიბეილი (Абдулрахман Фаталибейли-Дудангинский; Ədrürrəhman bəy Fətəlibəyli-Düdənginski; დ. 12 ივნისი, 1908 —  გ. 22 ნოემბერი, 1954) — საბჭოთა არმიის მაიორი.
საბჭოთა კავშირი
აბდურაჰმან ფატალიბეილი დაიბადა 1908 წლის 12 ივნის, სოფელ დუდანგაში (ახლანდელი შარურის მახლობლად, ნახიჩევანი). სწავლობდა ბაქოს სხვადასხვა საჯარო და სამხედრო სასწავლებლებში. მოგვიანებით გადავიდა ლენინგრადში, სადაც შეუერთდა კომუნისტურ პარტიას, სამხედრო საინჟინრო სკოლაში ჩასაბარებლად, სადაც სამი წლის განმავლობაში სწავლობდა. მისმა თანაკლასელმა, რომელიც შემდგომ საბჭოთა კავშირის თავდაცვის მინისტრი იყო, ანდრე გრეჩკომ ფატალიბეილის შესახებ თქვა: „მას გააჩნდა წარმოუდგენლად მახვილი და ანალიტიკური აზროვნება. დაბადებით მეთაური იყო. სამხედრო ტაქტიკის საკითხებში მას ვერავინ შეედრებოდა“
1936 წელს ფატალიბეილი კომუნისტური პარტიიდან გარიცხეს იმის გამო, რომ იცრუა თავისი სოციალური წარმომავლობის შესახებ და თავი გლეხად გამოაცხადა. მოგვიანებით მან მონაწილეობა მიიღო 1939 წლის საბჭოთა-ფინეთის ომში, რის გამოც მიიღო წითელი ვარსკვლავის ორდენი. ის მაიორი გახდა 1941 წელს, მაგრამ 1941 წლის სექტემბერში გერმანიის ბალტიის ფრონტზე დაატყვევეს და გაგზავნეს სამხედრო ტყვეთა ბანაკში.
ნაცისტური გერმანია
1942 წლის აგვისტოში, მან მონაწილეობა მიიღო აზერბაიჯანული ლეგიონის 804-ე ქვეითი ბატალიონ „ასლანში“ (სიტყვასიტყვით „ლომის ბატალიონი“), როგორც მისი მეთაურის, მაიორ გლოგერის შტაბის ოფიცერი. ბატალიონი მე-17 არმიის მე-4 სამთო დივიზიას ეკუთვნოდა. ასლანის ბატალიონი როსტოვ-ნა-დონუდან არმავირისკენ, შემდეგ კი მდინარე მალაია ლაბასა და ბაგოვსკაიასკენ დაიძრა. მისი მეთაურის, გლოგერის გარდაცვალების შემდეგ, 1943 წლის 4 თებერვალს, ფატალიბეილი დროებით მეთაურობდა ბატალიონს, შემდეგ მარტის ბოლოს კაპიტანი ჰავერლენდი დაინიშნა ბატალიონის მეთაურად. მოგვიანებით ის მსახურობდა 806-ე ქვეით ბატალიონში „იგიტიში“. პარტიზანულ თავდასხმებთან ბრძოლისას მან მიიღო რკინის ჯვარი, ხოლო 1943 წელს გერმანიის არმიის მაიორის წოდება.
1943 წლის ნოემბერში, რადიო DNB-ის (Deutsche Nachrichten Büro) გადაცემამ გამოაცხადა, რომ აზერბაიჯანელთა პირველმა ბატალიონმა, რომელიც აქტიურად იბრძოდა ბოლშევიზმის წინააღმდეგ ერთ წელზე მეტი ხნის განმავლობაში, „დაამტკიცა თავისი ვაჟკაცობა და დაამშვენა გერმანული არმია“. ასევე ცნობილი გახდა, რომ 7 ნოემბერს ბერლინში გაიმართა კონფერენცია აზერბაიჯანის შესახებ, მაიორი ფატალიბეილის მეთაურობით.
ცივი ომი
1948 წლისთვის ის მიიწვიეს ეგვიპტეში და იყო არაბების სამხედრო მრჩეველი, 1948 წლის არაბეთ-ისრაელის ომის დროს.
1953 წელს მან დაიწყო მუშაობა CIA-ს მიერ დაფინანსებულ რადიო თავისუფლებაში, მიუნხენში, სადაც იგი გახდა აზერბაიჯანული განყოფილების უფროსი. 1954 წლის სექტემბერში ბელორუსი მწერლის ლეონიდ კარასის ცხედარი მიუნხენის მახლობლად მდინარე ისარში იპოვეს. ორი თვის შემდეგ (24 ნოემბერს) ფატალიბეილი მიხეილ იზმაილოვის ბინაში მკვდარი იპოვეს. მიუხედავად იმისა, რომ საბოლოოდ არ დადასტურებულა, კაგებე ორივე შემთხვევაში ეჭვმიტანილი იყო. ბეშირ ალიზადე, რომელიც რადიო თავისუფლებაში ფატალიბეილთან ერთად მუშაობდა, გარდაიცვალა 16 იანვარს 2016 წელს ნოი-ულმიში.
სქოლიო
კატეგორია:აზერბაიჯანელი პოლიტიკოსები კატეგორია:გარდაცვლილი 1954 კატეგორია:დაბადებული 1908
ტუგენდჰატის ვილა
ტუგენდჰატის ვილა — XX საუკუნის ნაგებობა ჩეხეთის ქალაქ ბრნოში. დაპროექტებულია გერმანელი არქიტექტორის — ლუდვიგ მის ვან დერ როეს მიერ და მიიჩნევა ნამდვილ შედევრად. მშენებლობა მიმდინარეობდა 1928-1930 წლებში, დამკვეთები იყვნენ ფირც ტუგენდჰატი და მისი ცოლი გრეტა. ვილა სულ მალე გახდა თანამედროვე არქიტექტურის სახე.
ნაგებობა ფუნქციონალიზმის პარადიგმატულ მაგალითს წარმოადგენს. მშენებლობაში მაისმა რევოლუციური რკინის კარკასი გამოიყენა, რომელიც ანაწილებდა საყრდენ კედლებზე დაწოლას, ამავე დროს, ინტერიერს სივრცისა და სინათლის შეგრძნებას აძლევდა. მანვე დააპროექტა ვილის ავეჯი. ვილაში არაა არც მხატვრობა და არც დეკორირების რაიმე ნიმუში, მიუხედავად ამისა, ინტერიერი მკაცრი არაა, რაც მიღწეულია ისეთი ბუნებრივი ან ბუნებრივის მსგავსი კომპონენტების გამოყენებით, როგორებიცაა ონიქსის კედლები და უიშვიათესი ტროპიკული ხე-მასალა. ონიქსის კედლები გამჭვირვალეა და გამომეტყველებას იცვლის მზის ჩასვლისას. არქიტექტორი ასევე გაუძღვა ვილადან თვალწარმტაცი ხედის შექმნას, რომელიც ინტერიერის ინტეგრალურ ნაწილს წარმოადგენს.
ვილის ფასი საკმაოდ მაღალი იყო, რაც გამოწვეულია მისი უჩვეულო კონსტრუირების მეთოდითა და მდიდრული კომპონენტებით, გათბობის თანამედროვე ტექნოლოგიებით, ვენტილაციით და ა. შ. ამავე დროს, ის საკმაოდ დიდია საოჯახო სახლის პირობებზე.
ფრიც და გრეტა ტუგენდჰატები ებრაელები იყვნენ. მათ ჩეხოსლოვაკია 1938 წელს დატოვეს, ცოტათი უფრო ადრე, სანამ ქვეყანა მიუნხენის შეთანხმებით ნაწილებად დაიშლებოდა. ისინი აღარასდროს დაბრუნებულან. მეორე მსოფლიო ომის შემდეგ, რამდენიმე ათწლეულის განმავლობაში სახლი სხვადასხვა პრაქტიკული მიზნებისთვის გამოიყენებოდა. 1992 წელს, ჩეხოსლოვაკიის ლიდერებმა სწორედ ამ შენობაში გააფორმეს დოკუმენტი, რომლის მიხედვითაც სახელმწიფო დღეს არსებულ ნაწილებად - ჩეხეთის რესპუბლიკად და სლოვაკეთად გაიყო. 1994 წლიდან, ვილა საზოგადოებისთვის ღიაა, როგორც მუზეუმი.
რესურსები ინტერნეტში
კატეგორია:მსოფლიო მემკვიდრეობის ძეგლები ჩეხეთში კატეგორია:ჩეხეთის შენობა-ნაგებობები
Tetraponera encephala
სქოლიო
კატეგორია:ჭიანჭველები
ეგვიპტე (რომის პროვინცია)
thumb|220px|ეგვიპტე რომის იმპერიის შემადგენლობაში ეგვიპტე (Aegyptus) რომის პროვინციად იქცა ძვ. წ. 30 წელს აქციუმის ბრძოლის შემდეგ, როდესაც ოქტავიანემ დაამარცხა მარკუს ანტონიუსის და კლეოპატრას ფლოტი. სხვა პროვინციებისგან განსხვავებით ეგვიპტე პირადად იმპერატორს ექვემდებარებოდა.
რესურსები ინტერნეტში
კატეგორია:რომის პროვინციები
ღორისსოკო
ღორისსოკო (Paxillus involutus) — სოკოს სახეობა პაქსილუსისებრთა ოჯახისა, რომლის გავრცელების არეალი მოიცავს ევროპას, აზიას, ჩრდილოეთ აფრიკას, ჩრდილოეთ ამერიკას, ავსტრალიასა და ახალ ზელანდიას.
მომაკვდინებლად შხამიანი სოკოა, თუმცა მოწამლის სიმპტომები ჯოგჯერ თავს არ იჩენს ან მიღებისთანავე არ ვლინდება. მსოფლიოში ღორისსოკოთი გარდაცვალების ბევრი შემთხვევა არის დაფიქსირებული. იზრდება წიწვოვან და ფოთლოვან ტყეებში მცირე ჯგუფებად, იშვიათად ერთეულებად, ზაფხულიდან შემოდგომამდე.
სოკო პირველად აღწერა ფრანგმა მიკოლოგმა პიერ ბიულიარმა 1785 წელს როგორც Agaricus contiguus. მიმდინარე ბინომინალური სახელწოდება მიანიჭა შვედმა მიკოლოგმა ელიას მაგნუს ფრისმა 1838 წელს.
სამეცნიერო სინონიმები:
აღწერა
ქუდის დიამეტრი — 12-15 სმ, ზოგჯერ 30 სმ-მდეც აღწევს. ხორციანია, თავიდან ოდნავ ამოზნექილი, ღრმად შეკეცილი ქეჩისებრი კიდეებით. შემდგომში ბრტყელი, შუაში ჩაზნექილი და ძაბრისებრი. კიდეები დაშვებული, ხშირად ტალღოვანი. ახალგაზრდა ეგზემპლარების ქუდის ფერი ზეთისხილისფერ-მურაა, სიმწიფეში ნაცრისფერ-მურა ჟანგისფერ-მურამდე. დაჭერისას ან დაზიანებისას მუქ შეფერილობას იღებს. წვიმიან ამინდში ბრწყინავი და წებოვანია.
რბილობი — მკვრივი, მოგვიანებით ფხვიერი. მკრთალ-ყვითელი, მომურო მოყვითალო-ყავისფრამდე. გაჭრისას მუქ ფერს იღებს. ხშირად (განსაკუთრებით მშრალ ამინდში) ჭიანდება. განსაკუთრებული სუნისა და გემოს გარეშე.
ჰიმენოფორი — დაღმავალი, დანაოჭებული, ხშირად აღწერენ როგორც ფირფიტოვანს, თუმცა უფრო სწორი იქნება ფსევდოფირფიტოვანი ვუწოდოთ. ნამდვილი ფირფიტებისაგან განსხვავებით, დანაოჭებული შრე მეტნაკლებად ადვილად სცილდება ქუდის ქვედა ზედაპირს. ფსევდოფირფიტების ფერი — მოყვითალო-მურა ჟანგისფერ-მურამდე, ქუდზე უფრო ღიაა, ხელის დაჭერისას მუქდება.
ფეხის სიგრძე — 9 სმ-მდე, სიგანე — 2 სმ-მდე, მთლიანი, მოკლე. ზედაპირი მქრქალია, გლუვი, ჟანგმიწისფერ-ზეთისხილისფერი ან ჭუჭყისფერ-ყვითელი, ქუდზე უფრო ღიაა ან თითქმის ქუდის ფერი.
სპორების ფხვნილი — მურა. სპორები — ელიფსისებური, გლუვი, მოყავისფრო-იისფერი ან მოყავისფრო-ყვითელი, 8-10 х 5-6 მკმ.
ეკოლოგია და გავრცელება
იზრდება წიწვოვან და ფოთლოვან ტყეებში ჯგუფებად, იშვიათად ერთეულებად, აგრეთვე ბაღებში, პარკებში და გზებთან ახლოს. უპირატესობას ანიჭებს ნესტიან და ჩრდილიან ბალახიან ადგილებს. მიკორიზას ქმნის არყთან, მუხასთან, მურყანთან, ფიჭვთან, კავკასიურ რცხილასთან, ნაძვთან და ა.შ.
გავრცელების არეალი მოიცავს ევროპას, აზიას, ჩრდილოეთ აფრიკას, ჩრდილოეთ ამერიკას, ავსტრალიასა და ახალ ზელანდიას.
სეზონი — ზაფხულიდან შემოდგომამდე.
ტოქსიკურობა
1970-1980-იან წლებამდე ღორის სოკო კარგ საჭმელ სოკოდ ითვლებოდა. ღორისსოკოს შხამიანობა პირველად 1944 წლის ოქტომბერში აღიწერა: გერმანელი მიკოლოგი იულიუს შეფერი ღორისსოკოს მიღებიდან მე-17 დღეს თირკმლის მწვავე უკმარისობით გარდაიცვალა.
1981 წელს პოლონეთში დასრულდა ათწლიანი კვლევა, რამაც აჩვენა, რომ 109 შემთხვევიდან 93 პაციენტი ჰოზპიტალიზირებული იქნა, ხოლო მათგან 3 გარდაიცვალა.
დღესდღეობით ღორისსოკო შხამიან სოკოდ ითვლება, თუმცა მოწამლის სიმპტომები ზოგჯერ თავს არ იჩენს ან მიღებისთანავე არ ვლინდება. . ღორისსოკოში შემავალი ტოქსინები მოხარშვის შემდეგაც არ იშლება. გარდა ამისა, ღორისსოკო ადვილად იწოვს რადიოაქტიურ იზოტოპებს ცეზიუმს და სპილენძს.
მიუხედავად ყველაფრისა, ღორისსოკო დღემდე იყიდება ჩრდილოეთ ევროპის რამდენიმე ქვეყანაში, ხოლო აღმოსავლეთ ევროპაში მას გამხმარი სახით სთავაზობენ.
მოწამვლის სიმპტომები
როგორც წესი, ღორისსოკო პირველი ჭამიდან მოწამვლის არანაირ მწვავე სიმპტომს არ ავლენს. თუმცა, განნმეორებითი მიღება შესაძლოა სასიკვდილო შედეგით დასრულდეს.
ღორისსოკო იწვევს მწვავე ალერგიულ რეაქციას. განსაკუთრებით ბავშვებში. მოწამვლის დროს სწრაფად ვლინდება კუჭის მომნელებელი სისტემის მოშლა: ღებინება, დიარეა, მუცლის ტკივილი,. მალევე იკვეთება სისხლძარღვშიდა ჰემოლიზის სიმპტომები: ფერმკრთალობა, სიყვითლე, დიურეზის შემცირება, შარდში ჰემოგლობინის დონის მატება, მძიმე შემთხვევაში, ოლიგოანურია. ჰემოლიზმა შეიძლება გამოიწვიოს რიგი გართულებები, მათ შორის თირკმლის მწვავე უკმარისობა, შოკი, სუნთქვის მწვავე უკმარისობა და დისემინირებული სისხლძარღვშიგა შედედება.
მკურნალობა
ანტიდოტი არ არსებობს. აუტოიმუნური რეაქციის სიმძიმის შესამცირებლად ანტიჰისტამინური საშუალებები გამოიყენება. დამხმარე მკურნალობა მოიცავს სისხლის მაჩვენებლის, თირკმელების ფუნქციისა და არტერიული წნევის მონიტორინგს. . დამატებითი მკურნალობისათვის შესაძლოა სასარგებლო აღმოჩნდეს კორტიკოსტეროიდების მიღება, რადგან იგი იცავს სისხლის უჯრედებს ჰემოლიზისაგან. თირკმლის უკმარისობის სამკურნალოდ ჰემოდიალიზი გამოიყენება.
დაკარგულები
„დაკარგულები“ (Lost) — ამერიკული სათავგადასავლო ტელესერიალი. სიუჟეტის ცენტრშია იდუმალებით მოცულ ტროპიკულ კუნძულზე კატასტროფაში მოხვედრილი ავიალაინერის მგზავრთა ისტორია. საცდელი ეპიზოდი ტელეარხზე ABC ნაჩვენები იყო 2004 წლის 22 სექტემბერს და თითქმის 19 მილიონი მაყურებელი მოიზიდა. დღეისთვის გადაღებულია სერიალის ხუთი სეზონი.
სერიალი კულტურული ფენომენი გახდა, რომელმაც მთელი რიგი თანამდევი მოვლენები გამოიწვია: სერიალის სიუჟეტით გამოვიდა ლიტერატურული ნაწარმოებები, კომიქსები და ვიდეო თამაშები. 2007 წლის მაისში გამოცხადდა, რომ იგეგმებოდა კიდევ სამი სეზონის გადაღება, თითოეულ მათგანში 16 სერიით, რომელიც 2010 წელს დასრულდება. თუმცა 2008 წლის სეცნარისტთა გილდიის გაფიცვის გამო მეოთხე სეზონში სულ ნაჩვენები იქნა 14 სერია, რის გამოც მომდევნო სეზონებში წინასწარ განსაზღვრულ 16 სერიას დაემატება თითო სერია. სულ ნაჩვენები იქნება 120 სერია. საქართველოში სერიალის ოფიციალურ ჩვენებას აწარმოებს ტელეკომპანია იმედი. 1–2–3 სეზონების პრემიერა გაიმართა 2007 წელს. 4 სეზონის პრემიერა გაიმართა 2009 წლის მარტში. 5 სეზონის ჩვენება შედგა 2010 წლის გაზაფხულზე.
კონცეფცია
სერიალის შექმნა 2004 წლის იანვარში დაიწყო, როცა ეიბისის იმდროინდელმა თავმჯდომარემ ლოიდ ბრაუნმა ახალი სერიალისთვის სცენარი შეუკვეთა. სერიალი უნდა ყოფილიყო ნაზავი დაახლოებით ისეთი წიგნისა, როგორიცაა ბუზთა ბატონი, ფილმისა, როგორიცაა განკვეთილი, სატელევიზიო სერიალისა, როგორიცაა ჯილიგანის კუნძული და რეალური შოუსი, როგორიცაა უკანასკნელი გმირი. საცდელი სერიებისთვის სცენარის დასაწერად ბრაუნმა ჯეი ჯეი აბრაჰამსს მიმართა. მიუხედავად თავდაპირველი ყოყმანისა, აბრაჰამს იდეა მოეწონა და დეიმონ ლინდელოფთან ერთად სერიალის პერსონაჟების და სტილის მოფიქრებას შეუდგა. მათ შეთხზეს აგრეთვე სიუჟეტი და ძირითადი ხაზი სერიალისა, რომელიც დაახლოებით ხუთი–ექვსი სეზონის განმავლობაში უნდა გასულიყო ეთერში. მიუხედავად დროის სიმცირისა, სერიალის შემქმნელებმა მოასწრეს პეროსნაჟების შექმნა და საჭირო მსახიობების შერჩევა ამ პერსონაჟების როლზე.
მსახიობები და სერიალის გმირები
თვითმფრინავ ოუშენიკ 815–ის 324 მგზავრიდან მხოლოდ 71 გადარჩება (მათ შორის, ერთი ძაღლიც). პირველ სეზონში სერიალს 14 მთავარი გმირი ჰყავდა, რითაც დაკარგულები პრაიმ–ტაიმში ნაჩვენები სერიალთაგან მხოლოდ სასოწარკვეთილ დიასახლისებს ჩამორჩებოდა.
ნევინ ენდრიუსი განსახიერებდა ერაყის რესპუბლიკური გვარდიის ყოფილ ოფიცერ – საიდ ჯარას. ემილი დე რავინი ფეხმძიმე ავსტრალიელ გოგონას, კლერ ლითლტონს თამაშობდა. მეთიუ ფოქსი პრობლემებით დამძიმებული ქირურგის, სერიალის ერთ–ერთი მთავარი გმირის ჯეკ შეპარდის როლს ასრულებდა. ხორხე გარსია განასახიერებდა ჰუგო "ჰარლი" რეიესს – უიღბლო ლატარიის გამარჯვებულს. მეგი გრეისი თამაშობდა შენონ რეზენფორდს, ყოფილ ცეკვის მასწავლებელს. ჯოშ ჰოლოუეი თაღლითი ჯეიმზ "სოიერ" ფორდის როლში იყო. იუნჯინ კიმი გავლენიანი კორეელი ბიზნესმენის ქალიშვილს, სუნ–ჰვა კვონს, ხოლო დანიელ დაე–კიმი – ჯინ–სუ კვონს განასახიერებდა. ევანჯელინ ლილი თამაშობდა დამაშავე ქეით ოსტინს, დომინიკ მონეჰენი კი – ყოფილ როკ–ვარსკვლავ, განარკომანებულ გიტარისტ ჩარლი პეისს. ტერი ო'ქუინი თამაშობდა იდუმალ ჯონ ლოკს. ჰაროლდ პერინო ინჟინერ–მშენებელ მაიკლ დოუსონს, ხოლო ახალგაზრდა მსახიობი მალკოლმ დევიდ კელი მის შვილს – უოლტ დოუსონს განასახიერებდა. იან ზომერჰელდერი განსახიერებდა ბუნ კარლაილს, შენონის ნახევარძმას და დედამისის კუთვნილი ქორწინების დამგეგმავი ბიუროს თანამშრომელს.
უკვე პირველ ორ სეზონში რამდენიმე ძველი პერსონაჟი ახლით ჩანაცვლდა. პირველი სეზონის მიწურულს ბუნი ტრაგიკულად დაიღუპა. უოლტი მეორე სეზონიდან მხოლოდ დროდადრო ჩნდება სერიალში მოწვეული მსახიობის სტატუსით. მეორე სეზონის მერვე სერიაში შენონის სიკვდილის შემდეგ სერიალში ახალი გმირები გამოჩნდა. მისტერ ეკო – ნიგერიელი კათოლიკე მღვდელი და ყოფილი ბოროტმოქმედი, რომლის როლსაც მსახიობი ადეუელ აკინეი–აგბეიე ასრულებდა; ანა–ლუსია კორტესი – აეროპორტის დაცვის სამსახურის თანამშრომელი და ყოფილი პოლიციის ოფიცერი, რომლის როლსაც მიშელ როდრიგესი ასრულებდა და ლიბი – ფსიქოლოგი, რომელსაც სინტია უოტროსი განასახიერებდა.
მესამე სეზონში ჰენრი იან კიუსიკის პერსონაჟი – ყოფილი შოტლანდიელი ჯარისკაცი დესმონდ ჰუმი – სერიალის ერთ–ერთ მთავარ გმირად იქცა, ისევე როგორც მაიკლ ემერსონი, რომლის პერსონაჟიც ბენ ლაინუსი, მეორე სეზონის მიწურულს რამდენიმე სერიაში გამოჩნდა ჰენრი გეილის სახელით. ბენ ლაინუსი "სხვების" ლიდერია. კუნძულზე მობინადრე ამ იდუმალი დაჯგუფების ერთ–ერთი წევრი ჯულიეტ ბერკიც სერიალის მთავარ პერსონაჟად იქცა. ჯულიეტის როლს მსახიობი ელიზაბეტ მიტჩელი ასრულებდა. მესამე სეზონის ბოლოს ჩარლი იღუპება.
მეოთხე სეზონში სერიალს დაუბრუნდა ჰაროლდ პერინო კვლავ მაიკლ დოუსონის როლში, რათა თავისი თავგანწირვით გამოესყიდა ის დანაშაულები, რაც სხვა თანამგზავრების წინააღმდეგ ჩაიდინა. მასთან ერთად სერიალს შემოუერთნენ ჯერემი დეივისი – კუნზულის საიდუმლოებების ამოხსნით დაინტერესებული ნერვიული ფიზიკოსი დენიელ ფარადეის როლში; კენ ლანგი – სარკასტული სულებთან მოსაუბრე მაილზ სტრომის როლში; და რებეკა მადერი – წარმატებული და მიზანდასახული ანთროპოლოგის შარლოტ სტეპლზ ლუისის როლში. კლერი სეზონის მიწურულს უცნაურ ვითარებაში გაუჩინარდა. თუმცა, წინასწარ ცნობილია, რომ ის მეექვსე, ბოლო სეზონში ისევ გამოჩნდება. მეოთხე სეზონის ბოლო სერიაში მაიკლ დოუსონი იღუპება.
მეხუთე სეზონში სერიალს არც ერთი მთავარი პერსონაჟი არ შემატებია. სერიალს შემოუერთდა ზულეიკა რობინსონი, რომლის გმირიც ილანა მეექვსე, დასკვნით სეზონში ერთ–ერთი მთავარი მოქმედი პირი გახდება. სეზონის დასაწყისში შარლოტი იღუპება, თუმცა ბრუნდება ჯინ–სუნ კვონი, რომელიც მეოთხე სეზონის ფინალიდან ყველას მკვდარი ეგონა.
მთავარი გმირების გარდა, სერიალში მუდმივად ჩნდებიან მოწვეული მსახობები. მირა ფურლანი კუნძულზე მრავალი წლის წინ გამორიყული ფრანგული სამეცნიერო ექსპედიციის წევრის დანიელა რუსოს როლს ასრულებდა; ჯონ ტერი ჯეკ შეპარდის გარდაცვლილი მამას ქრისტიან შეპარდს განასახიერებს. ნესტორ კარბონელი "სხვების" იდუმალ და უბერებელ მრჩეველს რიჩარდ ალპერტს თამაშობს. ალან დეილის გმირი ჩარლზ უიდმორი "სხვების" ყოფილი ლიდერი და ამჟამად კორპორატიული მაგნატი, იმავდროულად დესმონდის შეყვარებულის პენი უიდმორის (პერსონაჟს განასახიერებსსონია ვალგერი) მამაცაა.
გადაღების ადგილები
thumb|300px|ნავსადგომი კუნძულ ოაჰუზე, რომელიც მეხუთე სეზონის რამდენიმე ეპიზოდში გამოჩნდა. სერიალის გადაღება მიმდინარეობს ძირითადად ჰავაის ერთ–ერთ კუნძულ ოაჰუზე. ჰავაის დედაქალაქ ჰონოლულუში იღებენ ურბანულ სცენებს, მათ შორის, აეროპორტის და სხვადასხვა ქალაქში მომხდარ ამბებსებაც.
პირველი სეზონი
1 სეზონი შედგება 25 ეპიზოდისგან. ოუშენიკ 815 ერთი შეხედვით უკაცრიელ კუნძულზე განიცდის კატასტროფას. გადარჩენილი მგზავრები იძულებულები არიან ერთობლივი ძალებით გაუმკლავდნენ წარმოქმნილ სირთულეებს. გადარჩენილებს უხდებათ შეტაკება იდუმალ არსებებთან, პოლარულ დათვებთან, გაუვალ ტყეში მობინადრე მხეცებთან და კუნძულის მტრულად განწყობილ ადგილობრივ მკვიდრებთან, რომლებსაც მეტსახელად "სხვებს" უწოდებენ. გადარჩენილები გაიცნობენ დანიელ რუსოს, ფრანგ ქალს, რომელიც ჩაძირული გემიდან 16 წლის წინ გამოირიყა კუნძულზე. აგრეთვე აღმოაჩენენ მიწისქვეშა ბუნკერს. ცდილობენ ტივით დააღწიონ კუნძულს თავი.
მეორე სეზონი
2 სეზონი შედგება 24 ეპიზოდისგან. მოქმედება ვითარდება თვითმფრინავის ჩამოვარდნიდან 45 დღის შემდეგ. სეზონის უმეტესი ნაწილი ეთმობა გადარჩენილთა და "სხვების" დაპირისპირებას. აგრეთვე, უმეტეს სერიაში გამუდმებით ხდება რწმენისა და მეცნიერების შეტაკება. რამდენიმე ძველი საიდუმლო ირკვევა, მაგრამ სანაცვლოდ ბევრი ახალი ჩნდება. ვეცნობით ახალ პერსონაჟებს – თვითმფრინავის უკანა სექციაში მსხდომ მგზავრებს, რომლებიც კუნძულის სხვა მხარეს ჩამოვარდნენ, და კუნძულის სხვა მკვიდრებს. ბუნკერს გამოიკვლევენ და აღმოჩნდება, რომ ის "დარმა ინიციატივას" – "ჰანსო ფონდის" დაფინანსებულ მეცნიერ–მკველვართა კუთვნილებაა. "სხვების" შესახებ ბევრი რამ ირკვევა, მაგრამ უეცრად ერთ–ერთი გადარჩენილი მეგობრებს უღალატებს. ირკვევა თვითმფრინავის ჩამოვარდნის მიზეზი.
მესამე სეზონი
3 სეზონი შედგება 23 ეპიზოდისგან. მოქმედება ვითარდება თვითმფრინავის ჩამოვარდნიდან 67 დღის შემდეგ. ვეცნობით გადარჩენილებისა და"სხვების" ახალ წევრებს. გადარჩენილები ბევრ რამეს გებულობენ "სხვებზე" და მათი კუნძულზე ცხოვრების დეტალებზე. "სხვების" ერთ–ერთი წევრი გადარჩენილებს უერთდება, ხოლო გადარჩენილებიდან ერთ–ერთი "სხვების" რიგებში აღმოჩნდება. გადარჩენილებსა და "სხვებს" შორის დაპირისპირდება მწვავდება. გადარჩენილები მაშველთა ჯგუფს უკავშირდებიან.
მეოთხე სეზონი
4 სეზონი 14 ეპიზოდისგან შედგება. სეზონი ძირითადად ეთმობა გადარჩენილებსა და მაშველთა ჯგუფს შორის ურთიერთობას. ირკვევა, რომ გემი "კაჰანას" ეკიპაჟი სულ სხვა მიზნებით ეწვია კუნძულს. გადარჩენილთაგან ექვსი ("ოუშენიკის ექვსეული") კუნძულიდან თავის დაღწევას ახერხებს.
მეხუთე სეზონი
5 სეზონი შედგება 17 ეპიზოდისგან. მოქედება ძირითადად მიმდინარეობს დროის ორ სხვადასხვა მონაკვეთში. კუნძულზე დარჩენილი ოუშენიკ 815–ის მგზავრები დროში წინ და უკან ინაცვლებენ. საბოლოოდ ისინი 1977 წელში, კუნძულზე "დარმა ინიციატივას" მოღვაწეობის პერიოდში აღმოჩნდებიან. 2007 წელს, აწმყოში კუნძულზე "აჯირა ეარვეისის" თვითმფრინავი ვარდება. ბორტზე იმყოფება "ოუშენიკის ექვსეული", რომლებიც უკან ბრუნდებიან. ვეცნობით კუნძულის უხუცეს მკვიდრებს, რომლებიც, როგორც ჩანს, სერიალის მთავარი გმირებით მანიპულირებდნენ.
მეექვსე სეზონი
სერიალის დასკვნითი სეზონის პრემიერა შედგა 2010 წლის თებერვალში.
მითოლოგია
პერსონაჟების ისტორიების პარალელურად დაკარგულების ყოველ სერიაში იდუმალი და ამოუხსნელი რამეები ხდება. სერიალის ავტორების თქმით, დაკარგულების მითოლოგია სამეცნიერო ფანტასტიკასა და ზებუნებრივ ფენომენს ემყარება. კუნძულს იცავს უჩვეულო კვამლის მონსტრი; აქვე ბინადრობენ იდუმალი კუნძულელები, რომლებსაც გადარჩენილები "სხვებს" უწოდებენ; საიდუმლო ორგანიზაციას "დარმა ინიციატივას" კუნძულის სხვადასხვა ადგილებზე კვლევითი სადგურები აქვს აშენებული.
სერიალის რეიტინგი
სეზონების რეიტინგი აშშ–ში (წარმოადგენს მაყურებელთა ოდენობის საშუალო მაჩვენებელს).
სქოლიო
კატეგორია:დაკარგულები კატეგორია:ამერიკული ტელესერიალები კატეგორია:2000-იანი წლების ტელესერიალები
Lasioglossum triste
Lasioglossum triste — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1895 წელს.
სქოლიო
triste
She Was Hot
She Was Hot — ინგლისური როკ-ჯგუფ როლინგ სტოუნზის სიმღერა. იგი სინგლის სახით 1984 წელს გამოიცა. შეტანილია ალბომში Undercover.
სქოლიო
კატეგორია:როლინგ სტოუნზის სიმღერები კატეგორია:1984 წლის სიმღერები
აფრიკა (რომის პროვინცია)
thumb|220px|პროვინცია აფრიკა რომის იმპერიის შემადგენლობაში აფრიკა რომის პროვინცია ხმელთაშუა ზღვისპირა აფრიკის ტერიტორიაზე. შემდგომშდი კონტინენტს პროვინციის სახელი დაერქვა.
ეკონომიკა
კატეგორია:რომის პროვინციები
სუკრეს შტატი
მინი|300პქ|პლაია-კორდობა მინი|300პქ|პლაოა-კუმანა სუკრე (Estado Sucre) — შტატი ვენესუელაში. მდებარეობს ქვეყნის ჩრდილო-აღმოსავლეთ რეგიონში. ჩრდილოეთით ესაზღვრება კარიბის ზღვა, სამხრეთით — ანსოატეგისა და მონაგასის შტატები, აღმოსავლეთით — პარიის ყურე, დასავლეთით კი კარიაკოს ყურე. დედაქალაქია კუმანა. სახელი ეწოდა სამხრეთ ამერიკის დამოუკიდებლობისათვის ომის გმირის — ანტონიო ხოსე დე სუკრეს პატივსაცემად.
შტატის ფართობი 11 800 კმ²-ია, მოსახლეობა კი 2007 წლის მონაცემებით 916 600 ადამიანს შეადგენს.
ისტორია
ქრისტეფორე კოლუმბმა კონტინენტურ ამერიკაში ფეხი პირველად პარიას რეგიონში, შტატის ამჟამინდელ ტერიტორიაზე დადგა. ის აქ 1498 წლის 4—12 აგვისტოს იმყოფებოდა.
1799-1800 წლებში რეგიონი მოინახულა და აღწერა ალექსანდერ ჰუმბოლდტმა.
ეკონომიკა
რეგიონის ინდუსტრიის მთავარი დარგებია მიწათმოქმედება, მეთევზეობა და ტურიზმი. ერთ-ერთი უმთავრესი ტურისტული დესტინაციაა სუკრესა და ანსოატეგის შორის მდებარე მოჩიმის ეროვნული პარკი.
მიუნიციპალიტეტები და მუნიციპალური ცენტრები
სუკრეს შტატი ადმინისტრაციულად 15 მუნიციპალიტეტად იყოფა:
რესურსები ინტერნეტში
კატეგორია:ვენესუელის შტატები კატეგორია:სუკრეს შტატი
მცვივანი კახური
მცვივანი კახური, მამალი მცვივანი, დედალი მცვივანი, მცვივანე — ქართული აბორიგენული თეთრყურძნიანი საღვინე ვაზის ჯიში კახეთიდან.
პატარა ვენახებადაა ალაზნის მარცხენა მხარეს, ყვარლისა და თელავის მუნიციპალიტეტებში. ძალიან ახლოს დგას ადგილობრივ ვაზის ჯიშებთან.
ბოტანიკური აღწერა
ზრდასრული ფოთოლი საშუალოზე მცირე ზომისაა, მომრგვალო, ზოგჯერ ოდნავ ოვალური ან თირკმლისებური ფორმის. სამ-ხუთნაკვთიანია, იშვიათად გვხვდება მთლიანი ან ოდნავ დანაკვთული ფოთლები. ფოთლის ქვედა მხარე საშუალო სისქის აბლაბუდისებრია, რომლის ქვემოდანაც მოფენილია თხელი ჯაგრისებრი შებუსვა. ყვავილი ორსქესიანია. მტევანი საშუალო და საშუალოზე მცირე ზომისაა, კონუსური ან ცილინდრულ-კონუსური, იშვიათად ცილინდრული ფორმის, ზოგჯერ მხრიანი, კუმსი და საშუალო სიკუმსის. ჯიშს წვრილმარცვლიანობა არ ახასიათებს, მაგრამ იშვიათად მტევანზე რამდენიმე განუვითარებელი (პართენოკარპიული) მარცვალი გვხვდება. მარგვალი საშუალო ზომისაა, მომრგვალო, ოდნავ ოვალურისკენ გადახრილი. მომწვანო-ყვითელი ფერის, მონაცრისფრო იერით, ჯიშისთვის დამახასიათებელი მონაცრისფო-რუხი წინწკლებით. კანი თხელი და გამჭვირვალე აქვს, საკმაოდ მკვრივი, დაფარულია სქელი ცვილისებრი ნაფიფქით. რბილობი წვნიანია, წვენი უფერულია, მოტკბო, სუსტად გამოხატული ჯიშური არომატით.
მცვივანი საშუალო ზრდისა და საშუალომოსავლიანია. სავეგეტაციო პერიოდი კვირტის გაშლიდან სრულ სიმწიფემდე 157 დღემდეა. სრულ სიმწიფეში სექტემბრის ბოლოს შედის. მტევნის წონა 140-400 გრამს შორის მერყეობს. საჰექტარო მოსავლიანობა კი 5.0-7.0 ტონას არ აღემატება. ყურძნის სრული სიმწიფის პერიოდში მისი შაქრიანობა აღწევს 18-20%-ს, ხოლო მჟავიანობა — 6.5-8.2 გ/ლ-ს.
მცვივანის ყურძენს ძირითადად კარგი ღირსების სუფრის თეთრი მშრალი ღვინის დასამზადებლად იყენებენ. იგი ხასიათდება სასიამოვნო ჯიშური არომატით, ნაზი და ჰარმონიული გემოთი. შედარებით ნაკლებსხეულიანია. მცვივანს აგრეთვე რქაწითელთან ერთად წურავენ. მცვივანის ევროპული წესით დაყენებული ღვინო გაცილებით უფრო ნაზი და ჰარმონიულია, ვიდრე კახური წესით დაყენებული. პერსპექტიულია ყურძნის წვენის, საბრენდე სპირტისა და კახური ტიპის ტრადიციული ქვევრის ღვინის დასამზადებლად.
სენა (მრავალმნიშვნელოვანი)
ტოპონიმი სენა შეიძლება აღნიშნავდეს:
Tetraponera erythraea
Tetraponera erythraea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს. .
სქოლიო
კატეგორია:ჭიანჭველები
პატარა მიტარბი
პატარა მიტარბი — სოფელი ბორჯომის მუნიციპალიტეტში (ბაკურიანის თემში). მდებარეობს მდინარე მიტარბულას ნაპირებზე. ზღვის დონიდან 1300 მეტრი, ბორჯომიდან 29 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 46 ადამიანი.
სქოლიო
კატეგორია:ბორჯომის მუნიციპალიტეტის სოფლები
Minecraft
„Minecraft“ (მაღაროს ხელობა ან მაღაროს საქმიანობა), ადრეულ ეტაპზე ცნობილი, როგორც „Cave Game“ — კომპიუტერული თამაში, რომელშიც ყველაფერი აწყობილია ბლოკებისგან (კუბებისგან) და ამ ბლოკებზე ზემოქმედებს მოთამაშე. თამაში შეიძლება როგორც პირველი პირით, ასევე მესამეთი. თამაშს არ აქვს მიზანი და წესები, მოთამაშეს შეუძლია შექმნას ისეთი სამყარო, როგორიც სურს, ბლოკების დადება-დამსხვრევით, აირჩიოს თამაშის სასურველი სტრატეგია, ააშენოს ფერმა, მაღარო და ასე შემდეგ. თამაშს ასევე აქვს ქსელური (მრავალმომხმარებლიანი) რეჟიმი, სადაც შეიძლება სხვა მოთამაშეებთან ერთად თამაში (ასევე ხელმისაწვდომია LAN ქსელის თამაში), ოფიციალური საიტიდან (ან თუნდაც სხვა საიტიდან) გადმოწერილი პროგრამით შესაძლებელია საკუთარი სერვერის გაშვება. Minecraft შექმნა შვედმა პროგრამისტმა მარკუს პერსონმა, Mojang AB-ის დამფუძნებელმა, თუმცა ასევე აქტიურად იმუშავეს კომპანიის სხვა წევრებმაც (ამ მომენტისათვის მარკუს პერსონი აღარ მუშაობს ამ თამაშზე, თუმცა განახლებების გამოშვებას ხელმძღვანელობს კომპანიის წევრი იენს ბერგენსტენი). თამაშმა ძალიან კარგი შეფასებები მიიღო კრიტიკოსებისგან: IGN-9.0/10, Game informer-9.25/10, GameSpot-8.5/10. 2018 წლის მონაცემებით, მსოფლიოს მასშტაბით გაიყიდა „Minecraft“-ის 144 მილიონზე მეტი ეგზემპლარი ყველა პლატფორმაზე. 2012 წელს თამაში გამოვიდა Xbox 360-ზე გამოსულია Xbox Marketplace-ს ავატარის ნივთები. თამაშში არის 56 ენა მათ შორის ქართულიც.
გეიმპლეი
thumb|350px|ბლოკების სია (1.0.0, მოძველებული) არსებობს ორი ძირითადი სათამაშო ვარიანტი (თამაშის ვერსია), ესენია: ჩვეულებრივი და კლასიკური, ჩვეულებრივი არის გაუმჯობესებული კლასიკური ვარიანტი მაგრამ ჩვეულებრივი არის ფასიანი. აქ არის დამატებული შემოქმედებითი რეჟიმი, არის შეუზღუდავი რესურსები (ამ შემთხვევაში ბლოკები და ნივთები) და მოთამაშე არ კვდება (გამონაკლისი იმ შემთხვევაში თუ სიცარიელეში ჩავარდება), თუმცა გადარჩენის რეჟიმი უფრო განვითარებულია. ჩვეულებრივი ვერსია ღირს 19.95 ევრო, თამაში არაა განთავსებული სტიმზე. კლასიკური რეჟიმის თამაში ხდება პირდაპირ ბრაუზერში, აქ სიკვდილი შეუძლებელია და კუბიკებიც შეზღუდული არაა. მობები (იხილეთ ქვემოთ) არაა, შეიარაღება (მაგალითად აბჯარი და ხმალი) არაა, წინააღმდეგობა არაა (ბლოკი მომენტალურად ტყდება) და კიდევ ბევრი ფუნქცია არაა. თამაშს აქვს გრაფიკის ორი სახეობა: ლამაზი და სწრაფი (სწრაფში გრაფიკა შედარებით ულამაზო ხდება, თუმცა კომპიუტერი ნაკლებად იტვირთება). თამაშისთვის დრო და დრო გამოდის განახლებები, რომლებშიც ჩნდება ახალი ფუნქციები, მაგალითად 1.2.4 ვერსიიდან შემოვიდა განვითარებული ჩატის სისტება, ახალი ფიცრისა და ქვიშაქვის ბლოკები და სხვა.
გადარჩენა
გადარჩენის რეჟიმში, მოთამაშეს აქვს სიცოცხლე რომელიც ეცლება სხვადასხვა დაზიანებების დროს: დავარდნის, მონსტრების დარტყმის, მოწამლვის, ალის მოდების და სხვა დაზიანებების დროს, სიკვდილის დროს ყველა ნივთი იყრება სიკვდილის ადგილას, მოთამაშე კი ჩნდება თავდაპირველი გაჩენის ადგლას (ან სახლში, თუ აქვს). ასევე მოთამაშეს აქვს შიმშილის "გრაფა", რომელიც დროთა განმავლობაში იცლება (დაცლის სისწრაფე დამოკიდებულია პერსონაჟის აქტიურობაზე), ის შეიძლება აღდგეს კვებით (თევზის, ვაშლის, ძროხის უმი/შემწვარი ხორცის და სხვა საკვების მიღებისას), შიმშილის გრაფის ამოწურვის შემთხვევაში მოთამაშის სიცოცხლე მინიმუმამდე იწევს (თუმცა არ კვდება), როდესაც შიმშილის გრაფა სავსეა, სიცოცხლე აღსდგება. აბჯარს შეუძლია ზიანის შემცირება, იარაღები კი გამოიყენება სხვა პერსონაჟისთვის ზიანის მისაყენებლად. ასევე არის სუნთქვის განყოფილება, რომელიც ჩნდება წყალში ყოფნისას და ყვინთვის დროს ნელ-ნელა იკლებს, ამოწურვის შემთხვევაში პერსონაჟი ნელ-ნელა კვდება. ნივთების შექმნა შეიძლება ხელობის საშუალებით (იხილეთ ქვემოთ).
რეალიზმი (Hardcore)
რეალიზმი არის გადარჩენის რეჟიმი, თუმცა განსხვავება ისაა, რომ აქა არის ავტომატურად დაყენებული "რთული" სიძნელის დონე (და მისი გადაყენება შეუძლებელია), სიკვდილის შემთხვევაში სამყარო იშლება. რეალიზმი ასევე ხელმისაწვდომია ქსელურ თამაშში.
შემოქმედებითი
შემოქმედებითში მოთამაშე არ ზიანდება, არ არის შიმშილი, მოთამაშეს შეუძლია იფრინოს, მომენტალურად გატეხოს ბლოკი, და აიღოს ნებისმიერი ნივთი ინვენტორიდან (მას არ სჭირდება დამზადება, ის პირდაპირ ხელმისაწვდომია). ასევე აქ არის ნივთები, რომელიც არ იქმნება ხელობით, ანუ ხელმისაწვდომია მხოლოდ შემოქმედებით რეჟიმში, ამ ნივთებში შედის მობთა კვერცხები, რომლის საშუალებით მოთამაშეს შეუძლია გააჩინოს თითქმის ყველა სახეობის მობი, არ არის "სუნთქვა". ონლაინ თამაშში, ოპერატორებისათვის (იგივე ადმინისტრატორებისათვის) ხელმისაწვდომია შემოქმედებით-გადარჩენითზე გადართვა.
დამატებით
ახლა უკვე შემოვიდა ახალი სათამაშო რეჟიმები როგორიცაა Zombie Siege (ზომბთა ალყა) და Capture the Flag. (დროშის დაპყრობა)
ნივთები
Minecraft-ში ბლოკების (კუბების) გარდა არის ნივთებიც, ბლოკებისგან ნივთები იმით განსვხვავდება რომ მისი დადგმა შეუძლებელია (გადაგდება შესაძლებელია), თუმცა აქვს მრავალფეროვანი ფუნქციები, ნივთები არსებობს სხვადასხვანაირი ტიპის.
ნივთების ხარისხი (ინსტრუმენტები და აბჯარი)
Minecraft-ში არსებობს ძალიან ბევრი მასალა. ინსტრუმენტების გასაკეთებლად გამოიყენება: ხე, ქვა, ოქრო, რკინა, ალმასი, აბჯრის გასაკეთებლად: ტყავი, რკინა, ცეცხლი (თუმცა ცეცხლის მოპოვება, სამართლიანი გზით, ანუ ჩანთაში ჩადება შეუძლებელია, რაც ცეცხლოვან აბჯარს შეუქმნელს ხდის), ალმასი. განვიხილოთ ინსტრუმენტების და აბჯრის გასაკეთებელი მატერიალები:
75px|ბალახის ბლოკი
მობები (მონსტრები)
მინი|შემოქმედებითი (შემოქმედებითი) რეჟიმის თამაშის პროცესი (მობი შემოიჭრა მშენებარე სახლში) მობებს შეიძლება დავარქვათ მონსტრები (ან არსებები), რომელთა მოკვლის შემდეგ ვიღებთ სხვადასხვა რესურსებს. მობები იყოფიან სამ კატეგორიად, ესენია: მეგობრული (არასდროს უტევს მოთამაშეს, მაშინაც კი თუ მოთამაშე შეუტევს მას), ნეიტრალური (უტევს მოთამაშეს მხოლოდ იმ შემთხვევაში თუ ის პირველი შეუტევს) და აგრესიული (უტევს დანახვისთანავე). არსებობს სხვადასხვა სახეობის მობები ესენია: ღორი, ძროხა, ცხვარი, ქათამი, ძაღლი, კატა, ოცელოტი, რვაფეხა (მეგობრულები) ზომბი-ღორი, ობობა, მგელი, Enderman (ნეიტრალურები), ზომბი, ზომბი-გიგანტი, ჩონჩხი, კლდის ობობა, კრიპერი, ობობაზე ამხედრებული ჩონჩხი, გასტი, Enderdragon, სოკოიანი ძროხა (მტრულები) და ბევრი სხვა. თუ მობებზე გაივლის ურიკა მობი ჩაჯდება მასში (თუ თავისუფალი იქნება). შინაური ცხოველი მობები დაჰყვებიან მოთამაშეს, რომელსაც ხელში ხორბალი უჭირავს, ასევე შეიძლება მათი გამრავლება ხორბლის დახმარებით (გამონაკლისი: ძაღლი — ძვლით, კატა — უმი თევზით). აი რამდენიმე მობი:
ძროხა
ძროხა — მეგობრული მობი. ძროხა სიკვდილის შემდეგ ყრის ტყავს (ასევე ხორცს), რომლითაც შემდეგ მოთამაშეს შეუძლია გააკეთოს ტყავის აბჯარი და დაიცვას თავი. ძროხები უმიზნოდ დაეხეტებიან, თუ შეხვდებიან დაბრკოლებას, შეეცდებიან გადაახტნენ, არ ერიდებიან წყალში მოხვედრას, ამიტომ ხშირად მოთამაშეს შეუძლია იხილოს წყალში მოტივტივე ძროხა. ძროხები დადიან ჯგუფებად (2-5 ან მეტი).
სოფლელი
thumb|230px|სოფლელები საუბრობენ სოფლელი — მეგობრული მობი. აქვს მოთამაშის ფორმა, თუმცა მას აქვს დიდი ცხვირი. ისინი ცხოვრობენ სოფლებში, რომლებიც შემთხვევით გენერირდება მოგზაურობის დროს (NPC სოფელში). მათ აქვთ შერჩეული სახლი, რომელშიც ცხოვრობენ. შეუძლიათ კარების დაკეტვა-გაღება, ისინი დაეხეტებიან სოფელში. მათ ეშინიათ მტრული მობების და გაურბიან მათ. მათ აქვთ განსხვავებული ტანსაცმელი და პროფესია. არსებობს მობი — რკინის გოლიათი, რომელიც ემსახურება სოფლელებს, (იხილეთ ქვემოთ) ასევე სოფლელებს შეუძლიათ ვაჭრობა.
მგელი
მგელი ნეიტრალური მობია თუმცა მისი ხასიათი იცვლება. თუ მოთამაშე დაარტყავს მას თვალები გაუწითლდება (აგრესიული მიმიკა) და მოთამაშეს შეუტევს (აგრესიული გახდება) და თუ ძვლით გავუმასპინძლდება, (შეიძლება იყოს საკმარისი ერთი ძვალიც მაგრამ ხშირად მეტი, რაოდენობა განსხვავებულია) მოთამაშე მას მოიშინაურებს და ის გადაიქცევა მეგობრულ მობად, რომელიც ემსახურება მოთამაშეს: შეიძლება მას ვუბრძანოთ დაჟდომა რის შემდეგაც ის ადგილიდან არ გაინძრევა (გამონაკლისი თუ დავარტყავთ, ის დგება დარბის და წკმუტუნებს მაგრამ მოგვიანებით მშვიდდება) ან როდესაც მივაწვებით, მივახოხებთ და თუ მას მოთამაშე ავტომატურ რეჟიმზე დავტოვბს ის მას მიყვება და თუ მოთამაშე უცხო მობს შეუტევს მგელი დაეხმარება მოთამაშეს ბრძოლაში.
ზომბი-ღორი
ზომბი-ღორი — ნეიტრალური მობი. ისინი სახლობენ ქვეშეთში. თუ მოთამაშე გაჩერდება მასთან ზომბი-ღორი მას შეხედავს რამდენიმე წამით, შემდეგ კი გზას განაგრძობს. როგორც ჩვეულებრივ ისინი დაეხეტებიან ჯგუფებათ, და ცდილობენ ერთად იყვნენ. თუ მოთამაშე შეუტევს ზომბი-ღორს ის და მისი ჯგუფის წევრები გახდებიან აგრესიულები და მოთამაშეს შეუტევენ. ზომბი ღორებიდან ძალიან იშვიათად იყრება ოქროს ზოდები და ინსტრუმენტები რაც ძალიან გამოსადეგია მოთამაშისთვის (მოკვლის შემთხვევაში).
რკინის გოლიათი
thumb|რკინის გოლიათი ვარდით ხელში მოთამაშეს შეუძლია შექმნას (ააწყვოს) რკინის გოლიათი, შეიძლება ითქვას ეს არის რობოტის მსგავსი მანქანა რომელიც სოფლელებს (იმ შემთხვევაში თუ შემქმნელი მოთამაშეა — მოთამაშეს) იცავ მტრული მობებისგან, თუმცა არსებობს გამონაკლისი — სასრულის კაცი და შფოთა. ის იქმნება რკინის ბლოკებისგან, თუმცა არა ხელობაში — მშენებლობით. მართალია, რკინის გოლიათი შექმნილია სოფლელებისთვის, და ამ შემთხვევაში ის ნეიტრალურა, თუმცა ის სრულფოსოვნად ემსახურება მოთამაშესაც, ამ დროს კი ის მეგობრულია (პასიურია მოთამაშეს მიმართ). სოფლებში ის ზოგჯერ შეიმჩნევა ვარდით ხელში, რომელსაც ის ურიგებს სოფლელებს (იხილეთ სურათი), ხშირადაა სოფლები რომლებშიც არაა რკინის გოლიათი.
შფოთა (კრიპერი)
შფოთა (იგივე კრიპერი) —— მწვანე-თეთრი, პრაქტიკულად უხმაურო (თუმცა ბოლო ვერსიებში შესაძლებელია კრიპერის ჩუმი ნაბიჯების გაგონება) მობი-კამიკაძე (მტრული) მოთამაშესთან მიახლოებისას (როგორც ჩვეულებრივ მიპარვისას, ის პირდაპირ შეტევას ერიდება) ფეთქდება (და თუ სხვა მობებიც შემთხვევით სიახლოვეში იდგებიან, მათაც ააფეთქებს), კრიპერის აფეთქებების გამო ხშირად ნადგურდება მოთამაშეთა შენობები, ასევე ზიანდება ადგილი (რჩება ორმო) რის გამოც მრავალმოთამაშიან სერვერებზე რჩება ქაოსური ორმოები\. ეს მობი სარგებლობს დიდი პოპურალურობით და არის თამაშის "სავიზიტო ბარათი".
ჩონჩხი
ჩონჩხი — მტრული მობი. მას ხელში უჭირავს მშვილდ-ისარი, ის მოთამაშეს ისრებს ესვრის. ისინი არიან საშიში მობები, მათ შორი მანძილიდანაც კი შეუძლიათ მოთამაშე დაამარცხონ (როგორც ჩვეულებრივ, უაბჯრო). სიკვდილის შემთხვევაში ის ყრის ძვლებს, ისრებს და იშვიათად მშვილდ-ისარს.
ფიზიკა
thumb|265px|"არაფიზიკური ბლოკი" ამ თამაშის უმეტესი ნაწილი აწყობილია ფიზიკაზე, თუმცა ყველა ობიექტი ფიზიკას არ ემორჩილება, ყველაზე შესანიშნავი არის ის, რომ ზოგიერთი ბლოკი ჰაერში ლივლივებს (იხილეთ სურათზე), თუმცა ბლოკების ჰაერში დადგმა შეუძლებელია. თამაშში მდინარეებს არ აქვს დინება, თუმცა ასეთი ფუნქცია, როგორც დინება არსებობს, თამაშში შეიძლება ნივთების დაყრა-გასროლა: შეიძლება გუნდების სროლა, ისრების ტყორცნა და სხვა. ასევე რკინიგზა, რომელიც დაღმართზე ჩამოდის ურიკას უფრო სწრაფად ამოძრავებს, რომელიც აღმართზე ადის — ნელა (შეიძლება ელექტრო რელსების დაყენება, რომელიც აჩქარებს ურიკას ნებისმიერ ადგილას).
ხელობა
ხელობა არის Minecraft-ში ბლოკების და ნივთების მიღების ერთ-ერთი გზა. იმისთვის, რომ მოთამაშემ ხელობის დახმარებით შექმნას ნივთი, მან ხელობის გრაფაში უნდა ჩადოს მატერიალები გარკვეული წყობით, ყველა ნივთს განსხვავებული წყობა აქვს (ხელობის პროცესი იხილეთ გალერეაში).
ალქიმია
thumb|270პქ|მიწისქვეშა ალქიმიის "ლაბორატორია" - სახარში ქურა და ქვაბები ალქიმიის საშუალებით მოთამაშეს სახარშ ქურაში შეეძლება შექმნას (მოხარშოს) ხსნარი, რომელსაც ექნება სხვადასხვა ეფექტები მაგალითად ძალა, სისწრაფე, სიცოცხლის რეგენერაცია, სისუსტე და სხვა. თავიდან მოთამაშემ უნდა გააკეთოს კოლბები, შემდეგ შეავსოს ის წყლით, ჩადოს ქურაში, და რამდენიმე ინგრედიენტთა სტადიის შემდეგ გამოიღოს მზა ხსნარი. ასევე შეიძლება სატყორცნი ხსნარების დამზადება, რომლის სროლა იქნება შესაძლებელი და მის მოქმედების ზონაში მოხვედრილ ობიექტებს ზემოქმედებს თავისი ეფექტით.
შელოცვა
შელოცვა — ნივთებზე ჩარების/სულების დადების პროცესი, რომლის დროს იარაღებზე, ინსტრუმენტებზე და აბჯრებზე შესაძლებელია სულების დადება, რომელიც იძლევა ბონუსებს, შელოცვისთვის გამოიყენება შელოცვის მაგიდა. შელოცვა იძლევა ისეთ ბონუსებს როგორიცაა ცეცხლოვანობა, წყალში სუნთქვა, განტყორცნა და სხვა. სულების დადება შეიძლება სულის ქულებით რომელიც მოიპოვება სხვადასხვა მოქმედების დროს თამაშში მაგალითად მადნის მოთხრის, ღუმელში რამის გამოცხობის, თევზის დაჭერისას და სხვა, სულის დადება ხდება 1-დან 30-ამდე ქულით, რაც უფრო მაღალია ქულა მით უფრო მეტი და ძლიერი ძალები დაედო იარაღს/აბჯარს.
ვაჭრობა (სოფლელები)
thumb|290პქ|ვაჭრობის ფანჯარა
ვაჭრობის მექანიკა მოთამაშეს აძლევს საშუალებას ივაჭროს NPC სოფლელებთან. სოფლელები ზოგჯერ ყიდიან უნიკალურ ნივთებს, რომელიც სხვაგვარად არ მოიპოვება (მაგალითად ცეცხლოვან აბჯარს). ვაჭრობა ხდება ზურმუხტებით, რომელიც ძალიან იშვიათად მოთამაშეს ხვდება მიწისქვეშ ბუნებრივი სახით (ის არის ალმასზე იშვიათი), თუმცა მისი მოპოვების გაცილებით მარტივი მეთოდია ვაჭრობა (სოფლელი იხდის ზურმუხტს, მოთამაშე - რაიმე ნივთს/ბლოკს).
კონკრეტული ტიპის სოფლელი ყიდის პროდუქტს, რომელიც შეესაბამება მის პროფესიას, სოფლელის პროდუქტის ყიდვას, ან მოთამაშის პროდუქტის გაყიდვა იწვევს იმ სოფლელის დონის მომატებას, რომელთანაც მიმდინარეობს ვაჭრობა, რა უფრო მაღალია დონე - მით უფრო იმატებს ნივთების სიძვირფასე/სიიშვიათე და რაოდენობა. თუმცა ერთი და იგივენაირი ვაჭრობა ულიმიტოთ არ შეიძლება, თუ ერთნაირი შეთანხმება ბევრჯერ განმეორდა ის შეიძლბ დროებით ამოვიდეს ვაჭრობიდან.
ცა
Minecraft-ში ცაზე მოჩანს მზე (თუ დილაა), მთვარე (თუ ღამეა) და ღრუბლები. თამაშის დღე-ღამე გრძელდება 20 წუთი (რეალური დრო) რომლის დროსაც სხვადასხვა განათების დონეა. დღე ყველაზე ხანგრძლივია — 10 წუთი შემდეგ მოდის ღამე — 7 წუთი ასევე არის მზის ჩასვლა და ამოსვლა — 90 წამი.
რეალური და სათამაშო დროს შედარება
(სათამაშო დრო მიმდინარეობს სწორედ თამაშის პროცესის დროს)
ადგილები
Minecraft-ში არის სხვადასხვა ადგილები ესენია: ჩვეულებრივი მსოფლიო, ქვეშეთი (მიწისქვეშა მსოფლიო), ცის მსოფლიო (დასასრული) და სიცარიელე (ყველა მათგანი იხილეთ ქვემოთ). ყველა ბლოკი არის გაერთიენებული სხვადასხვა რუკის ნაწილების, ზომა არის 16х16х16 (ადრე 16х16х128) და ყოველთვის როდესაც მოთამაშე გაივლის, აღმაოჩენს ახალ ნაწილებს, ის მახსოვრდება თამაშის ფაილებში (ყველა მსოფლიო არის უსასრულო, ის შემთხვევით გენერირდება მაშინ როდესაც მოთამაშე მიუახლოვდება ნაწილს).
ჩვეულებრივი მსოფლიო
ეს არის მსოფლიო სადაც მოთამაშე თავდაპირველად ჩნდება. აქ ჩნდება ბევრი სტრუქტურა. ის გამოიყურება როგორც რეალური მსოფლიო, აქ არის სხვადასხვანაირი ბიომი: უდაბნო, ბარი, მთები, ჯუნგლები და სხვა, აქ ხდება ძირითადი თამაშის პროცესი, ძირითადი რესურსების მოპოვება და ასე შემდეგ.
ქვეშეთი (მიწისქვეშა მსოფლიო)
thumb|250px|ქვეშეთი ქვეშეთში არის ძალიან ბევრი ლავა, ამის გამო იქ მოგზაურობა ძალიან რთული და საშიშია. აქ არის განსაკუთრებული ბლოკები რომელიც ჩვეულებრივ მსოფლიოში არ მოიპოვება, ერთდაერთი რაც ქვეშეთის და ჩვეულებრივი მსოფლიოს საერთოა ეს არის სოკოები, რომელიც მრავლადაა გავრცელებული ქვეშეთში. ამ მსოფლიოში მწყობრიდან გამოდის სხვადასხვა ნივთები რომლებიც ჩვეულებრივ მსოფლიოში გამოიყენება, მაგალითად: საწოლი — პერსონაჟის საწოლზე დაწოლისას ფეთქდება, საათი და კომპასი — ისინი არეულები არიან და ისარს გაურკვეველ მიმართულებით აქნევენ. იმ შემთხვევაში თუ მოთამაშე მოკვდება ქვეშეთში, ის გაჩნდება ზუსტად იმ ადგილას თუმცა ჩვეულებრივ მსოფლიოში. აქ არიან ასევე განსაკუთრებული მობები რომელსაც სხვაგან არ სახლობენ (ყველა ქვეშეთის მობები დაკავშირებულები არიან ალქიმიასთან, და მითი ნაწილებით, მაგალითად მტირალას ცრემლით იქმნება მრავალფეროვანი ხსნარები), ესენი არიან:
დასასრული
thumb|290px|სასრულის სამყარო (ასევე ჰქვია სასრული) ამ ადგილას სახლობს ორი საშიში მობი: სასრულისკაცი და სასრულის დრაკონი (Enderdragon) ამ ადგილას არის ძალიან დაბალი განათების დონე. ეს ადგილი არის ფინალური (სწორედ ამიტომ ჰქვია დასასრული). აქ მოთამაშე უნდა შეებრძოლოთ დრაკონს (Enderdragon), როდესაც დაამარცხებს (თუმცა ეს ურთულესია) ის დაყრის უამრავ სულს, და გაიხსნება პორტალი, ამ პორტალში ჩასვლის შემდეგ დაიწყება ტიტრები, შემდეგ კი პორტალით ისევ ჩვეულებრივ მსოფლიოში გადავა და განაგრძობს ჩვეულებრივ თამაშს. ყველაზე საშიში არის დასაწყისი, ამ დროს მოთამაშე ჩნდება ობსიდიანის პლატფორმაზე, მას მოუწევს ააგოს ხიდი რომ გადავიდეს კუნძულზე, კუნძულებს გარშემო სიცარიელეა (იხილეთ ქვემოთ), დრაკონი მოახლოებისას ანადგურებს ბლოკებს რომელიც შემოტანილია ჩვეულებრივი მსოფლიოდან (თუმცა არა ქვას, მიწას და მსგავს უბრალო ბლოკებს), საჭიროა განადგურდეს დრაკონის კრისტალები, რათა დრაკონმა არ შეძლოს განკურნება, (კრისტალები ცათაბრჯენებზეა მოთავსებული, ეს კი ქმნის კიდევ ერთ პრობლემას), შემდეგ კი მოთამაშე შეუდგეს დრაკონის დამარცხებას რომელიც უზარმაზარია და უამრავი სიცოცხლე აქვს, დრაკონს შეუძლია გაანადგუროს ზედაპირი და შენობები, ამიტომ მოთამაშე იქ სახლს ან თავშესაფარს ვერ ააგებს, დრაკონის დამარცხების შემდეგ გაიხსნება პორტალი, რომლის შესვლის შემდეგ დაიწყება ტიტრები, რომელსშიც მიმდინარეობს ორი მოთამაშის საუბარი რომლებიც ლაპარაკობენ რომ მოთამაშეს (რომელმაც დრაკონი დაამარცხა) უკვე შეუძლია სხვის აზრების კითხვა და მიაღწია თითქმის უმაღლეს დონეს, თუმცა მას არ შეუძლია წაიკითხოს ზოგიერთი მონაკვეთი.
სიცარიელე
სიცარიელე — სიღრმის საზღვარი, როგორც ჩვეულებრივ აქ მოთამაშე გადარჩენის რეჟიმში ვერ მოხვდება, იმიტომ რომ, მას ფარავს ძირქვა (ბლოკი, რომელიც არანაირად არ ტყდება გადარჩენის რეჟიმში, ფიზიკურად გაუტეხავია). იქ ჩავარდნა მხოლოდ შეიძლება შემოქმედებით რეჟიმში. თუ იქ მოთამაშე ჩავარდება 2,5 წამში მოკვდება (თუ ამოსვლას ვერ მოასწრებს). დილით (თამაშის დროით) აქ ჩანს მზე და ცისფერი ცა, ღამით კი მთვარე და ვარსკვლავები.
ბიომები
ბიომები — ზონები, სადაც განსხვავებული კლიმატი და ბუნებაა. Minecraft-ში არსებობს 11 სახის ბიომი, ესენია: ჯუნგლები, ტბა, ტყე, ტაიგა, უდაბნო, დაბლობი, ტუნდრა, გორაკები, სოკოს კუნძული და ქვეშეთი.
მდინარეები
მდინარე - ნატურალური სტრუქტურა, რომელიც ჰგავს ნამდვილ მდინარეს თუმცა მას დინება არ აქვს. მდინარეები ჩვეულებრივ არიან ძალიან გრძელი და ბოლოს წყდებაიან (ან ზღვაში ჩადიან).
NPC სოფლები
სტრუქტურა, რომელიც გენერირდება ჩვეულებრივ მსოფლიოში, ყველა სოფელი უნიკალურია (გენერირდება შემთხვევით) რომლებშიც ცხოვრობენ სოფლის მაცხოვრებლები (ერთ ერთი მობები რომლებიც გავნან ადამიანებს მაგრამ დიდი ცხვირი აქვთ) და ყველა სხვადასხვანაირია (ჩაცმულობით) მაგალითად: მჭედელი, ბიბლიოთეკარი და სხვა. სოფლელი შეიძლება გადაიქცეს ზომბით, თუ მას ინფექციას გადადებს მეორე.
სოფლების გამაგრება
ძირითადად იმის გამო რომ სოფლელებს შეუძლიათ ვაჭრობა, მოთამაშეები ირჩევენ სოფელს, და ამაგრებენ მას — აშენებენ კოშკს, არტყამენ კედელს და სხვა, ამით აიზოლირებენ და იცავენ მტრული მობებისაგან (და სხვა მოთამაშეებისაგან, ქსელურ თამაშში). თუ ლანდშტაფტი შერჩეულია არასწორედ, თუმცა სოფლელები ვაჭრობენ იშვიათი პროდუქტით რკინიგზის საშულებით შესაძლებელია სოფლელების ტრანსპორტირება მეორე, ან ხელოვნურ სოფელში.
ტაძარი ჯუნგლებში
ნატურალური სტრუქტურა, რომელიც გენერირდება ჯუნგლებში. ტაძარი შედგება სამი სართულისგან (ერთ-ერთი მათგანი — მიწისქვეშაა). შენობა შედგება რიყის ქვისგან და ხავსიანი რიყის ქვისგან. ეს სტრუქტურა ერთადერთია რომელშიც ნატურალური სახით გენერირდება წითელქვის მოწყობილობები/მახეები (წნევის ფილები, თოკები ა.შ). ასევე ტაძარში იშოვება სკივრები განძებით, რომლებიც მაღლითა სართულებზე მდებარეობს.
ტაძარი უდაბნოში
ნატურალური შენობა რომელიც გენერირდება უდაბნოში. მას ზოგჯერ ეძახიან პირამიდას. ის შედგება ქვიშაქვისგან და მატყლისგან. შიგნით არის ქვედა სართულიც რომელსაც აქვს დამალული შესასვლელი — ლაპისის ბლოკი, ქვედა სართულზე არის მახეები და საგანძურები.
ჯადოქრის ქოხი
ნატურალური სტრუქტურა, რომელიც გენერიდება ტბის ბიომებში, მასში ცხოვრობენ და ჩნდებიან ჯადოქრები, ქოხი აგებულია ხის ფიცრებისგან აქვს აივანი რომლებსაც მოაჯირებად ხის ღობეები უკეთია შიგნით კი განთავსებულია ქვაბი, სახელოსნო დაზგა და ქოთანი სოკოთი.
ჭები
thumb|290px|ჭა უდაბნოში ჭა — სტრუქტურა რომელიც უდაბნოში ჩნდება, (თუმცა არსებობს მსგავსი სტრუქტურა სოფლებში) ის მთლიანად შედგება ქვიშაქვისგან, მის ცენტრში არის წყალი.